b'\n_START_ARTICLE_\nKarmeliterordenen\n_START_PARAGRAPH_\nKarmeliterordenen er en munkeorden, der blev oprettet af Berthold af Calabrien omkring 1185, da han oprettede et kloster p\xc3\xa5 Karmelbjerget hvor br\xc3\xb8drene var pilgrimme fra Europa. Klosterreglen fra 1209 blev skrevet af patriarken Albert af Jerusalem og stadf\xc3\xa6stet af paven i 1226. Den var asketisk med tavshed og forbud mod k\xc3\xb8dspisning._NEWLINE_Karmeliterne flyttede til Cypern og Sicilien i 1238 grundet de urolige forhold i Mellem\xc3\xb8sten. 1240 og 1244 var de i England og Frankrig._NEWLINE_Ordenen blev udbredt i det meste af Europa under korstogstiden i det 13. \xc3\xa5rhundrede. Den n\xc3\xa5ede Danmark omkring 1410._NEWLINE_I 1999 grundlagdes et karmelitterkloster udenfor Hiller\xc3\xb8d, som det f\xc3\xb8rste siden Reformationen.'